《北山别业三十八咏 其三十一 云山不碍楼》
元代·陈樵

飞花堕地柳依墙，很石侵檐径草香。人道峡中无落月，我疑肘后有垂杨。

庭虚只放溪云度，水浅不妨松影长。却忆壶中天地阔，十洲烟雨正茫茫。

作者简介：（1278—1365）元东阳人，字君采，号鹿皮子。幼承家学，继受经于程直方。学成不仕，隐居圁谷。性至孝。为文新逸超丽。有《鹿皮子集》。